Diari Oficial de la Generalitat Valenciana


Sumari del DOGV 6586, del 12-08-2011 (2011/8573)

Licitació del concurs per a la selecció de l'agent urbanitzador per al desenvolupament de les unitats d'execució números 7-A, 7-B i 7-C.
----------------------------------------------------------------------------------------------------------------------------------------

### Dades del document

Número de DOGV
:   6586

Data del DOGV
:   12-08-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/8573


Data del document
:   29-07-2011

Organisme emissor
:   Ajuntament d'Altura

Tipus de document
:   Anunci

Descriptors 

:   * Altura
    * contracte administratiu
    * pla d'urbanisme

Licitació del concurs per a la selecció de l'agent urbanitzador per al desenvolupament de les unitats d'execució números 7-A, 7-B i 7-C. [2011/8573]  
El Ple de l'Ajuntament, en la sessió celebrada el dia 18 de maig de 2011, va aprovar les bases particulars per a la gestió indirecta per al desenvolupament i l'execució material dels programes d'actuació integrada de les unitats d'execució números 7-A; 7-B i 7-C d'Altura, les quals han sigut enviades per a la seua publicació en el Diari Oficial de la Comunitat Valenciana.  
1.a) Denominació oficial i direcció  
Ajuntament d'Altura (Castelló). C/ Sant Vicent, núm. 2, 12530 Altura.  
Telèfon 175 613 833. Fax 094 254 483.  
Direcció electrònica: .  
Dependència que tramita l'expedient: Secretaria.  
b) Bases generals i bases particulars reguladores dels programes  
  
Publicades íntegrament en el Butlletí Oficial de la Província de Castelló, les primeres i en el Diari Oficial de la Comunitat Valenciana, les segones.  
Ambdós disponibles a l'Ajuntament d'Altura.  
c) Lloc, termini, horari i idioma de presentació de la documentació  
  
Lloc: Registre General de l'Ajuntament d'Altura.  
Termini: tres mesos des de la data de l'enviament de l'anunci de licitació al Diari Oficial de la Unió Europea.  
Horari: de 09.00 a 14.00 hores.  
Idioma: espanyol.  
d) Solvència tècnica, econòmica i financera: s'acreditarà de conformitat amb el que establixen els articles 5 i 6 de les bases generals per a l'adjudicació de programes d'actuació integrada, aprovades per l'Ajuntament d'Altura.  
e) Documentació a presentar  
1. Susceptible de valoració per a l'adjudicació del programa: alternativa tècnica i proposició jurídic econòmica.  
2. No susceptible de valoració per a l'adjudicació del programa: documentació administrativa.  
3. Obligació del concursant de sotmetre a informació pública pel termini d'un mes, en la forma i amb els requisits assenyalats en l'article 134 de la Llei 16/2005, Urbanística Valenciana, la documentació següent:  
- Projecte d'urbanització i instruments de planejament.  
f) Admissió de variants sobre els elements de les prescripcions tècniques determinats  
No admissible sobre l'alternativa tècnica i urbanística.  
g) Criteris objectius d'adjudicació  
1. Criteris d'adjudicació relatius a l'alternativa tècnica:  
a) La connexió adequada a les obres d'urbanització de l'actuació en el seu entorn. Aquest criteri representarà un 5% de la valoració de l'alternativa tècnica.  
b) La qualitat tècnica de les solucions i dels materials proposats per a la urbanització. Aquest criteri representarà un 5%.  
c) Número, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. Aquest criteri representarà un 20%.  
d) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Aquest criteri suposarà un 1% del valor total de l'alternativa tècnica.  
f) Termini d'execució del programa d'actuació integrada. Aquest criteri representarà l'1%.  
g) Compromís d'edificació simultània a la urbanització dels solars resultants de l'actuació per damunt d'un mínim legalment exigible. Aquest criteri representarà un 15%.  
h) Compromisos addicionals assumits voluntàriament i a càrrec seu per l'urbanitzador. Aquest criteri representarà un 1%.  
i) Mitjans per al control de cada una de les prestacions que constitueixen l'objecte del programa. Aquest criteri representarà un 2%.  
2. Per a la proposició juridicoeconòmica:  
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. Aquest criteri representarà un 15% per a les unitats 7-A i 7-C i un 5% per a la unitat 7-B, de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Aquest criteri representarà un 15% per a la unitat d'execució 7-A, un 5% per a la unitat d'execució 7-B; un 15% per a la unitat d'execució 7-C de la valoració de la proposició juridicoeconòmica.  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 10% per a la unitat d'execució 7-A; un 37,5% per a la unitat d'execució 7-B; un 10% per a la unitat d'execució 7-C.  
d) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Aquest criteri suposarà entre un 10% per a la unitat d'execució 7-A; un 2,5% per a la unitat d'execució 7-B; i un 10% per a la unitat d'execució 7-C del valor total de la proposició juridicoeconòmica.  
h) Garantia provisional  
El 2% de l'estimació aproximada de les càrregues del programa, IVA no inclòs.  
i) Garantia definitiva  
Un 10% del valor de les càrregues d'urbanització, IVA no inclòs, del programa d'actuació integrada aprovat.  
Amb data 28 de juliol de 2011, s'ha produït l'enviament de l'anunci de concurs al Diari Oficial de la Unió Europea.  
  
Altura, 29 de juliol de 2011.- L'alcalde: Rafael Rubio Sellés.